O, die parkie is mooi. Die sagte lig wat so gewild is by skilders, en elke seisoen met 'n skoonheid van sy eie. Kan vir ure daar sit en net kyk en kyk na die bome en die fonteine.
Ek en Susan, my dogter, het 'n motor gehuur en vanaf die suide van Engeland tot bo in Skotland gery, deur Cumbria, die meredistrik.
DIt het die heeltyd gedrup-drup, en die watervalletjies en stroompies wat jy orals lang die pad kry, het sterk begin loop.
En elke ou dorpie het sy klein teeplekkies, soms aan 'n privaat woning, waar jy die heerlikste brosbrood (short bread), sop en vars gebakte brood te ete kry. Heerlik om met die plaaslike inwoners te gesels.
DIt was eintlik nog vroeg in die herfs, maar die bome het al sterk verkleur en van die besighede het al gesluit vir die winter.
Die kersie op die koek wat herfs aan betref, moet sekerlik Kanada en dele van die VSA soos New England wees. Dis of die bome daar 'n diepte van kleur kry wat mens nie hier of in Europa sien nie.